ديرو ريانكم صبتو الشعب خواف وساكت وجاهل ولقلال والكرف والمذلولين والديوثين لو كان جيتو في بلاد الرجال لو كان والله مراكم دايرين فينا هاذ المنكر والباطل بصح لمن تتلوا زابورك يا داوود وين بيها وين شعب ميت يخاف من الموت وقلبو وضميرو ميتين لابعا تخلى المهم تخطي راسي علابالكم بلي هاذ الشعب يموت على الرخس والذل والبخس والعبودية وعلابالكم بلي الزيادات والقوانين لي تديروهم الشعب يرضى ويسكت ويقبل بيهم وفمو ميحلوش قتلتونا وحنا حيين وحرمتونا من كلش حتى ابسط الحقوق ولاو يبانولنا احلام وكلش غالي و نشوفوه بعينينا اللحم والحوت والجاج والسكنة والخدمة والطونوبيل والماء ... لمن استطاع اليهم سبيلا راكم تنحولنا في السروال عيني عينيك قاع الزيادات لي داروها في 2020 ماطلقو حتى حاجة مكاش حاجة مازادوش فيها وفي قانون المالية 2021 باغيين يزيدو في كلش ثاني وراهم رايحين يزيدو في الضرائب وفي رخصة السياقة وفي المواد الغذائية ودستور لي يفرق الشعب ويخرج الجيش يحارب ويحارب العربية والاسلام الله غالب صبتو الشعب ساكت ورخيس وطحان ومذلول وعبيد ومتشتت وخواف ونعاج ومايديرو والو وميقاطعوش الزيادات ولي تديروها يقبلو بيها الله غالب هاذ البلاد تعاني من ازمة رجال ونساء شعب بارد وقلبو وضميرو ميتين روحو شوفو اسيادكم في لبنان كي انهارت القدرة المعيشية والعملة الشعب كامل خرج ودار اضراب ومسيرات المانيا زادولهم في البنزين الشعب كامل قاطعو حتى الغو الزيادة في ايطاليا زادو في اوتوروت مكاش لي دخلها حتى الغيت الزيادة في الارجنتيتن زادولهم في البيض الشعب كامل خرج بالمقالي والفراشيط مكاش لي شراه حتى الغيت الزيادة في اوكرانيا دارولهم قانون استصلاح الاراضي وزيادات في الاسعار الشعب كامل خرج ودارو اضراب عام حتى الغي القانون والزيادات باش حبسو في فرنسا زادولهم في الاسعار ودارلهم قانون اصلاح التقاعد دارو اضراب عام وقاع خرجو حتى الغيت الزيادة في امريكا قتلو كحاليش قاع خرجو وقلبوها حتى دخلوهم لل 4 للحبس ...... ويننتا تتقفو وتتاحدو وتتسقمو كيما هوما شا جاب لجاب هوما احرار ومتاحدين ومثقفين ويعطو قيمة للدورو و ميذلهم وميستعبدهم وميرخسهم حتى واحد